EkBass/fiwiki-20250220-pages-articles huggingface dataset:
Filostratos

Filostratos (, ) voi viitata seuraaviin antiikin aikaisiin henkilöihin: * Lemnoslaisten reettorien ja kirjailijoiden suku:Philostratus the Elder, Imagines, Introduction. Teoksessa ** Filostratos Veruksen poika (1. vuosisata), reettori ja kirjailija ** Filostratos ”Ateenalainen” eli Flavius Philostratus (n. 170–247/250), sofisti ja kirjailija; tunnetuin samannimisistä ** Filostratos Lemnoslainen eli Filostratos vanhempi (s. n. 190), edellisen vävy ja oletettavasti veljenpojan poika; teoksen Eikones kirjoittaja ** Filostratos nuorempi (toimi n. 250–300), edellisen pojanpoika; teoksen Eikones samannimisen jatkon kirjoittaja * Filostratos (1. vuosisata tai aiemmin), Josephuksen mainitsema historioitsija * Filostratos (200-luku), historioitsija * Filostratos Egyptiläinen (1. vuosisata eaa./jaa.), sofisti * Filostratos Epeiroslainen (toimi 170 eaa.), makedonialaisten liittolainen * Filostratos Kolonoslainen (toimi 366 eaa.), Demostheneen mainitsema syyttäjä * Filostratos Rhodoslainen (toimi 201 eaa.), sotapäällikkö * Filostratos Rhodoslainen (toimi 68 eaa.), urheilija == Lähteet ==
Rajakylä

Rajakylä voi tarkoittaa seuraavia: ;paikkoja: * Rajakylä, Oulun kaupunginosa * Rajakylä, Vantaan kaupunginosa * Rajakylä, Saarijärven kylä ;henkilöitä: * Matti Rajakylä (s. 1984), suomalainen kilpauimari
Mihail Želev

Mihail Želev (; 15. heinäkuuta 1943 Sliven – 5. tammikuuta 2021 Sliven) oli bulgarialainen yleisurheilija, jonka päälaji oli 3 000 metrin estejuoksu. Želev sijoittui Méxicon kesäolympialaisissa 1968 3 000 metrin estejuoksussa kuudenneksi ajalla 8.58,4. Hän oli kilpailun toiseksi paras eurooppalainen. Ateenan EM-kilpailuissa 1969 hän voitti kultaa ajalla 8.25,0. Münchenin kesäolympialaisissa 1972 hän sijoittui 12:nneksi ajalla 9.02,6.Olympedia.org Želev voitti universiadeissa kultaa estejuoksussa ajalla 8.32,6 Torinossa 1970. Hän kuoli Slivenissä 77-vuotiaana 5. tammikuuta 2021.На 77 години почина големият лекоатлет Михаил Желев == Lähteet == * * * === Viitteet === == Aiheesta muualla == * Luokka:Bulgarialaiset estejuoksijat Luokka:Vuonna 1943 syntyneet Luokka:Vuonna 2021 kuolleet
Georgi Tihov

Georgi Tihov (s. 29. syyskuuta 1942) on bulgarialainen yleisurheilija, jonka päälaji oli 3 000 metrin estejuoksu. Ateenan EM-kilpailuissa 1969 Tihov sijoittui 10 000 metrin juoksussa kahdeksanneksi ajalla 29.04,0. 3 000 metrin estejuoksussa hän sijoittui neljänneksi ajalla 8.27,2. Hänen maanmiehensä Mihail Želev voitti tuossa kilpailussa kultaa. Helsingin EM-kilpailuissa 1971 Tihov sijoittui estejuoksussa kuudenneksi ajalla 8.32,2. ==Lähteet== Luokka:Bulgarialaiset estejuoksijat Luokka:Bulgarialaiset kestävyysjuoksijat Luokka:Vuonna 1942 syntyneet Luokka:Elävät henkilöt
Honoré Jacquinot

Honoré Jacquinot (1. elokuuta 1815 – 22. toukokuuta 1887) oli ranskalainen lääkäri ja lintutieteilijä. Jacquinot purjehti vanhemman veljensä, meriupseeri Charles Hector Jacquinotin kanssa La Zelee -laivalla Jules Dumont d'Urvillen johtamalla, Oseaniaan suuntautuneella Astrolabe-tutkimusmatkalla 1837–1840. Honoré Jacquinot toimi matkan luonnontieteilijänä. Hän kuvaili ja nimesi yhdessä toisen eläintieteilijän, Jacques-Bernard Hombronin kanssa suuren määrän eläimiä, muun muassa 15 nilviäislajia ja linnuista muun muassa laulukaijan (Geoffroyus heteroclitus) ja keltasilmäpingviinin (Megadyptes antipodes).ITIS == Lähteet == Luokka:Ranskalaiset ornitologit Luokka:Vuonna 1815 syntyneet Luokka:Vuonna 1887 kuolleet
Arne Risa

Arne Roald Risa (s. 5. toukokuuta 1944 Bergen, Norja) on entinen norjalainen yleisurheilija, joka kilpaili aluksi 3 000 metrin estejuoksussa mutta siirtyi 1970-luvulla pidemmille sileille matkoille. Risa sijoittui 3 000 metrin estejuoksussa Méxicon 1968 olympialaisissa kahdeksanneksi ajalla 9.09,0. Ateenan EM-kilpailuissa 1969 hän sijoittui kuudenneksi ajalla 8.34,4. Helsingin EM-kilpailuissa 1971 hän kilpaili 10 000 metrin juoksussa ja sijoittui 14:nneksi ajalla 28.24,4. Münchenin 1972 olympialaisissa hän karsiutui alkuerissä sekä 5 000:lla että 10 000 metrillä. Rooman EM- kilpailuissa 1974 hän sijoittui 10 000 metrillä 17:nneksi ajalla 29.07,4. ==Lähteet== * * * Luokka:Norjalaiset estejuoksijat Luokka:Norjalaiset kestävyysjuoksijat Luokka:Vuonna 1944 syntyneet Luokka:Elävät henkilöt
Aleksandr Morozov

Aleksandr Morozov (13. lokakuuta 1939 Tomsk – 2003) oli neuvostoliittolainen, 1960-luvun loppupuolella menestynyt estejuoksija. Morozov sijoittui 3 000 metrin estejuoksussa Budapestin EM-kilpailuissa 1966 sijalle 11 ajalla 8.40,6. Méxicon 1968 olympialaisissa hän oli paras eurooppalainen sijoittuessaan viidenneksi ajalla 8.55,8. Ateenan EM-kilpailuissa 1969 hän saavutti hopeaa ajalla 8.25,6. Hän hävisi Bulgarian Mihail Želeville 0,6 sekunnin erolla. == Lähteet == * * * === Viitteet === Luokka:Neuvostoliittolaiset estejuoksijat Luokka:Vuonna 1939 syntyneet Luokka:Vuonna 2003 kuolleet
Makamban provinssi

Makamban provinssi on Burundin 17 provinssista eteläisin. Provinssi rajoittuu lännessä Tanganjikajärveen ja etelässä ja idässä Tansaniaan. Myös sen pääkaupungin nimi on Makamba. Vuonna 2007 Makamban väkiluvuksi arvioitiin 549 000 henkeäBevölkerungsstatistik.de. Sen pinta-ala on 1 960,60 km2. == Kunnat == Makamban provinssi jakautuu kuuteen kuntaanMakamban provinssin kartta.: * Kayogoro * Kibago * Mabanda * Makamba * Nyanza-Lac * Vugizo == Lähteet == Luokka:Burundin provinssit
Dieter Fromm

Dieter Fromm (s. 21. huhtikuuta 1948 Bad Langensalza, Thüringen) on entinen itäsaksalainen yleisurheilija. Hänen päälajinsa oli 800 metrin juoksu. Fromm sijoittui Méxicon 1968 olympialaisissa 800 metrin juoksussa kuudenneksi ajalla 1.46,2. Hän osallistui myös 4 × 400 metrin viestijuoksuun, jossa Saksan demokraattisen tasavallan joukkue karsiutui alkuerissä. Ateenan EM- kilpailuissa 1969 hän voitti 800 metrillä kultaa ajalla 1.45,9. Helsingin EM- kilpailuissa 1971 hän saavutti samalla matkalla hopeaa ajalla 1.46,0 edellään vain neuvostoliittolainen Jevgeni Aržanov. Münchenin 1972 olympialaisissa Fromm sijoittui kahdeksanneksi ajalla 1.48,0. Rooman EM-kilpailuissa 1974 hän sijoittui seitsemänneksi ajalla 1.46,3. Sisäratojen EM-kilpailuissa Fromm voitti 800 metrin juoksussa kultaa Belgradissa 1969 ajalla 1.46,6. ==Lähteet== * * * * Luokka:Itäsaksalaiset keskimatkojen juoksijat Luokka:Vuonna 1948 syntyneet Luokka:Elävät henkilöt
Bad Wiessee

Bad Wiessee on kunta Saksassa Baijerin osavaltiossa. Kunnan asukasluku oli 4 913 vuoden 2015 lopussa. Bad Wiesseestä on matkaa osavaltion pääkaupunkiin Müncheniin 50 kilometriä. == Tunnettuja Bad Wiesseelaisia == * Näyttelijä Michael Ande, syntyi Bad Wiesseessä * Elokuvaohjaaja Helmut Dietl, syntyi Bad Wiesseessä * Filosofi Ludwig Marcuse * Jalkapallomanageri Uli Hoeneß, asuu Bad Wiesseessä ==Lähteet== == Aiheesta muualla == * Kunnan verkkosivusto Luokka:Saksan kaupungit Luokka:Baijerin kunnat Luokka:Ylä-Baijeri
Filostratos Lemnoslainen

Filostratos Lemnoslainen (, ) eli Filostratos vanhempi () (n. 190–230) oli antiikin kreikkalainen sofisti, joka oli kotoisin Lemnokselta. Hän oli Nervianuksen poika ja tunnetumman sofisti Filostratoksen vävy ja veljenpojan poika.Philostratus the Elder, Imagines, Introduction. Teoksessa Filostratos opiskeli appensa johdolla ja opetti myöhemmin Ateenassa, mutta kuitenkin kuoli ja haudattiin Lemnoksella. Häntä kutsutaan joskus Filostratos vanhemmaksi erotuksena hänen sukulaisestaan Filostratos nuoremmasta. == Teokset == Sudan mukaan Filostratos kirjoitti seuraavat teokset: * Eikones (, lat. Imagines) – kuvaa 65 maalausta, joista useimmat olivat saaneet aiheensa kreikkalaisesta mytologiasta * Panateenalainen () * Troijalainen () * Parafraasi Homeroksen kilvestä () * Meletai () Jotkut laittoivat hänen nimiinsä virheellisesti myös teoksen Sofistien elämät (), joka on kuitenkin tunnetumman Filostratoksen tekemä. == Lähteet == == Kirjallisuutta == * Philostratus the Elder: Imagines. Teoksessa Luokka:190-luvulla syntyneet Luokka:200-luvulla kuolleet Luokka:Antiikin kreikkalaiset kirjailijat Luokka:Sofistit
Jozef Plachý

Jozef Plachý (s. 28. helmikuuta 1949 Košice) on entinen tšekkoslovakialainen yleisurheilija. Hänen päälajinsa oli 800 metrin juoksu. Plachý sijoittui Méxicon 1968 olympialaisissa 800 metrin juoksussa viidenneksi ajalla 1.45,9. Ateenan EM-kilpailuissa 1969 hän saavutti hopeaa ajalla 1.46,2 häviten vain itäsaksalaiselle Dieter Frommille. Helsingin EM-kilpailuissa 1971 hän sijoittui kuudenneksi ajalla 1.47,3. Münchenin 1972 olympialaisissa hän karsiutui välierissä ja Montréalin 1976 olympialaisissa alkuerissä. Prahan EM- kilpailuissa 1978 hän sijoittui 1 500 metrin juoksussa 12:nneksi ajalla 3.42,20. Moskovan 1980 olympialaisissa hän sijoittui 1 500 metrillä kuudenneksi ajalla 3.40,7. Sisäratojen EM-kilpailuissa Plachý voitti 800 metrin juoksussa kultaa Grenoblessa 1972 ajalla 1.48,84 sekä saavutti pronssia Rotterdamissa 1973 ajalla 1.49,50 ja Göteborgissa 1974 ajalla 1.49,49. Plachý voitti universiadeissa kultaa 1 500 metrillä ajalla 3.40,2 Sofiassa 1977. ==Lähteet== * * * * ===Viitteet=== Luokka:Tšekkoslovakialaiset keskimatkojen juoksijat Luokka:Vuonna 1949 syntyneet Luokka:Elävät henkilöt
Léon Degrelle

Léon Joseph Marie Ignace Degrelle (myös José de Ramirez Reina, 15. kesäkuuta 1906 Bouillon, Belgia – 1. huhtikuuta 1994 Málaga, Espanja) oli belgialainen poliitikko, joka loi rexisminä tunnetun äärioikeistolaisen aatteen ja rexistisen puolueen. Toisen maailmansodan ja Belgian miehityksen aikana hän oli yhteistoiminnassa saksalaisten kanssa, liittyi Waffen-SS:ään ja läheni voimakkaasti kansallissosialismia. Toisen maailmansodan jälkeen maanpaossa Espanjassa asunut Degrelle oli merkittävä toimija uusnatsiliikkeissä. Degrelle perusti vuonna 1930 vallonialaisen katolisen ja fasistisen poliittisen liikkeen Christus Rexin (rexismi). Adolf Hitler ja Benito Mussolini rahoittivat ja tukivat rexismiä. Degrelle liittyi Waffen-SS:ään päätyen sen vallonialaisen siiven johtajaksi. Hänet ylennettiin SS-Obersturmbannführeriksi vuoden 1945 alussa ja Hitler henkilökohtaisesti luovutti hänelle rautaristin. Natsi-Saksan kukistumisen jälkeen Degrelle pakeni Francisco Francon Espanjaan. Hänet tuomittiin Belgiassa maanpetturuudesta kuolemaan, mutta Espanja ei suostunut luovuttamaan häntä Belgiaan. Luokka:Belgialaiset henkilöt Luokka:Belgialaiset uusnatsit Luokka:Vuonna 1906 syntyneet Luokka:Vuonna 1994 kuolleet
Jack in the Green – Live in Germany 1970–1993

__NOTOC__ Jack in the Green – Live in Germany 1970–1993 on Jethro Tullin Saksan tv-esiintymisistä koottu DVD-julkaisu. == Kappaleet == === Rockpop in Concert – 1982 === #Fallen on Hard Times #Pussy Willow #Heavy Horses #Jack in the Green #Keyboard solo #Sweet Dream #Aqualung #Locomotive Breath #Cheerio === Rocksummer – 1986 === # * Hunting Girl === Out in the Green – 1986 === # * Thick as a Brick #Black Sunday #Improvisation II === Live – 1993 === # * Too Old to Rock and Roll, Too Young to Die #My Sunday Feeling === Beat-Club 1970–1971 === # * So Much Trouble #With You There to Help Me #Nothing Is Easy == Arvostelut == * Allmusic: Allmusic review == Lähteet == Luokka:Vuoden 2008 konserttitallenteet Luokka:Jethro Tull Luokka:Musiikki-DVD:t Luokka:Konserttielokuvat
Filostratos nuorempi

Filostratos nuorempi (, ; 200/300-luku) oli antiikin kreikkalainen sofisti, joka oli kotoisin Lemnokselta. Hän oli Filostratos Lemnoslaisen eli Filostratos vanhemman pojanpoika, ja kirjoitti teoksen Eikones (), joka sisältää kuvaukset 17 pääosin kreikkalaisesta mytologiasta aiheensa saaneesta maalauksesta. Se on eräänlainen jatko hänen isoisänsä kirjoittamalla samannimiselle teokselle.Philostratus the Elder, Imagines, Introduction. Teoksessa == Lähteet == == Kirjallisuutta == * Philostratus the Younger: Imagines. Teoksessa Luokka:Antiikin kreikkalaiset kirjailijat Luokka:Kuolinvuosi tuntematon Luokka:Sofistit Luokka:Syntymävuosi tuntematon
Cibitoken provinssi

Cibitoke on Burundin 17 provinssista luoteisin. Myös sen pääkaupungin nimi on Cibitoke. Asukastiheys oli 1990 noin 150–200/km². Vuonna 2007 maakunnan väkiluku oli arviolta 523 000Bevölkerungsstatistik.de (2007). Cibitoke rajoittuu Ruandaan ja Kongon demokraattiseen tasavaltaan. Maisemaa leimaa idässä trooppinen vuoristometsä. Pohjoisessa ja lännessä on runsaasti ruohosavannia, jossa on paikoin metsäsaarekkeita. Cibitoke on erityisen hedelmällinen maakunta, jossa pidetään vuohia ja viljellään puuvillaa, kahvia, banaania ja maapähkinää. Luonnonvaroja on kulta- ja öljyesiintymiä. Lisäksi on tupakkateollisuutta. ==Kunnat== Cibitoken provinssi jakautuu kuuteen kuntaanCibitoken kartta: * Buganda * Bukinanyana * Mabayi * Mugina * Murwi * Rugombo == Lähteet== Luokka:Burundin provinssit
John Whetton

John Whetton (s. 6. syyskuuta 1941 Mansfield, Nottinghamshire, Englanti) on entinen brittiläinen yleisurheilija. Hänen päälajinsa oli 1 500 metrin juoksu. Whetton sijoittui Tokion 1964 olympialaisissa 1500 metrin juoksussa kahdeksanneksi ajalla 3.42,4. Méxicon 1968 olympialaisissa hän sijoittui viidenneksi ajalla 3.43,8 häviten 4,8 sekuntia pronssimitalisti Bodo Tümmlerille ja 8,9 sekuntia kultamitalisti Kipchoge Keinolle. Ateenan EM- kilpailuissa 1969 Whetton voitti kultaa ajalla 3.39,4. Hopealle juossut irlantilainen Frank Murphy hävisi hänelle 0,1 sekuntia. Whetton voitti 1 500 metrin juoksussa kultaa kolmissa ensimmäisissä sisäratojen EM-kilpailuissa. Dortmundissa 1966 hänen voittoaikansa oli 3.43,8, Prahassa 1967 hän päätyi aikaan 3.48,7 ja Madridissa 1968 aika oli 3.50,94. Whetton voitti universiadeissa kultaa 1 500 metrillä ajalla 3.49,5 Porto Alegressa 1963. ==Lähteet== * * * * ===Viitteet=== Luokka:Brittiläiset keskimatkojen juoksijat Luokka:Vuonna 1941 syntyneet Luokka:Elävät henkilöt
Their Fully Authorised Story

Their Fully Authorised Story on Jethro Tullin 40-vuotisjuhlan kunniaksi julkaistu 2:n DVD:n dokumentti. Se kuuluu Classic Artists-sarjaan. Se sisältää yhtyeen nykyisten ja entisten jäsenten sekä managerien ja taustavaikuttajien haastatteluja arkistomateriaalien ja livepätkien lomassa. Haastateltuihin kuuluvat mm. Ian Anderson, Martin Barre, Mick Abrahams, Glenn Cornick, Clive Bunker, John Evan, Barriemore Barlow, Dee Palmer, Dave Pegg, Peter-John Vettese, Doane Perry ja Andrew Giddings. Toisella DVD:llä nähdään laajennettuja versioita haastatteluista, kuvagalleria sekä Saksan tv:n vuonna 1969 tekemä puolituntinen "Swing-In"-dokumentti, jossa nähdään Tull konsertissa esittämässä kappaleet "Nothing Is Easy", "Bouree" sekä "Sweet Dream/For A Thousand Mothers", Ian Andersonin vanhempien haastattelu sekä pätkiä yhtyeen kiertue-elämästä. DVD:n mukana tulleen tekstiliitteen ovat kirjoittaneet Ian Anderson ja Jeffrey Hammond. Luokka:Jethro Tull Luokka:Musiikki-DVD:t
Helmut Dietl

Helmut Dietl (22. kesäkuuta 1944 Bad Wiessee, Baijeri – 30. maaliskuuta 2015 München, Baijeri) oli saksalainen ohjaaja. Hänen elokuvistaan Schtonk! – asiat halki (1992) valittiin parhaan ulkomaalaisen elokuvan Oscar-ehdokkaaksi vuonna 1993, ja elokuva oli samalla myös Saksan ehdokas. Hänet tunnetaan myös elokuvista Kohtauspaikka ravintola Rossini (1997) ja About the Looking for and the Finding of Love (2005). Dietl asui Münchenissä. Hän kuoli kotonaan 70-vuotiaana 30. maaliskuuta 2015. == Palkinnot == * Bayerischer Filmpreis 1996 * Ernst-Lubitsch-Preis 1997 * Tokion kansainväliset elokuvajuhlat Parhaan käsikirjoituksen palkinto 1992 * Deutscher Kritikerpreis Saksalaisten kriitikoiden myöntämä palkinto 1986 == Lähteet == == Aiheesta muualla == * Luokka:Saksalaiset elokuvaohjaajat Luokka:Vuonna 1944 syntyneet Luokka:Vuonna 2015 kuolleet
Englanninluppa

Englanninluppa () on Englannista peräisin oleva isokokoinen kanirotu. Rodun yleisin väri on madagaskar. Englanninluppa on luppakorvaisista kaniroduista suurikorvaisin ja sen massa on vähintään 4 kg. Englanninluppa oli yksi ensimmäisistä kaniroduista jotka jalostettiin nimenomaan näyttelyitä varten. Niiden luppakorvat auttavat kania lämmönsäätelyssä, mutta haittaavat hyppimistä joten rotu on vähemmän aktiivinen liikkuja kuin pysytykorvaiset kanit. ==Lähteet== ==Aiheesta muualla== Luokka:Kanirodut
Aaron Gustaf Borg

Aaron Gustaf Borg, myös Aron Gustaf ja A. K. Borg (11. toukokuuta 1810 Vihanti – 28. heinäkuuta 1883 Kuopio) oli suomalainen Kuopion tuomiorovasti ja valtiopäivämies. Borg valmistui ylioppilaaksi 1826, ja väitteli teologian tohtoriksi 1840. Hän oli vuosina 1842–1846 Keisarillisessa Aleksanterin- yliopistossa eksegetiikan professorina, jonka aikana toimi myös Nurmijärven kirkkoherrana. Professuurin jälkeen hän oli Limingan kirkkoherrana. Kuopion tuomiorovasti hänestä tuli 1857. Borg oli jäsen pappisäädyssä Tammikuun valiokunnassa 1862 ja edustaja säätyvaltiopäivillä 1863, 1867, 1872 ja 1877. Hän oli myös Suomalaisen Kirjallisuuden Seuran jäsen. Borg oli Gabriel Borgin ja Maria Katarina Lindbladin poika. Hän oli kahdesti naimisissa. Vuonna 1835 Borg avioitui Karolina Vilhelmina Therménin kanssa. Tämä kuoli 1868 ja Borg meni uusiin naimisiin vuonna 1869 Maria Olivia Roschierin kanssa. Hän kuoli vuosia miehensä jälkeen, vuonna 1908. ==Lähteet== * * Kansallisbiografia: Borg, Aaron Gustaf (Aron Gustaf) *Ilmarinen - Kuvallinen almanakka vuodelle 1884, s. 16. Helsinki: G W. Edlund, 1883 Luokka:Tammikuun valiokunta Luokka:Suomen suuriruhtinaskunnan pappissäädyn valtiopäivämiehet Luokka:Suomen evankelis-luterilaisen kirkon papit Luokka:Suomalaiset teologit Luokka:Keisarillisen Aleksanterin-Yliopiston professorit Luokka:Suomalaiset professorit Luokka:Vuonna 1810 syntyneet Luokka:Vuonna 1883 kuolleet
Jedediah Smith

Jedediah Strong Smith (6. tammikuuta 1799 Bainbridge, Yhdysvallat – 27. toukokuuta 1831 Ulysses, Kansas, Yhdysvallat) oli yhdysvaltalainen metsästäjä, turkiskauppias ja tutkimusmatkailija, joka tutki Kalliovuoria, länsirannikkoa ja luoteisosia. Smith liikkui laajalla alueella tutkien Yhdysvaltain länsiosia. Hän löysi merkittävän South Pass -solan. Smith kulki ensimmäisenä Sierra Nevadassa ja ylitti ensimmäisenä Great Basinin. Comanchesoturit tappoivat Smithin tämän etsiessä vettä matkallaan Santa Fehen. == Lähteet == Luokka:Yhdysvaltalaiset tutkimusmatkailijat Luokka:Turkiskauppiaat Luokka:Metsästäjät Luokka:Vuonna 1799 syntyneet Luokka:Vuonna 1831 kuolleet
Brad Lukowich

Brad Lukowich (s. 12. elokuuta 1976 Surrey, BC, Kanada) on kanadalainen uransa päättänyt jääkiekkoilija. Hän pelasi viisi vuotta Dallas Starsissa (1997–2002), siirtyi sitten Tampa Bayhin (2002–2004), sieltä New York Islandersin ja New Jersey Devilsin (2005–2007) kautta takaisin Tampa Bayhin (2007–2008) ja San Jose Sharksiin (2008–2009).Sports Illustrated Kaudeksi 2009–2010 Lukowich siirtyi Vancouver Canucksiin ja kaudeksi 2010–2011 takaisin ensimmäiseen NHL-seuraansa Dallas Starsiin. Hänellä on myös oma levy- yhtiö.Tampa Bay Online == Lähteet == Luokka:Kanadalaiset jääkiekkoilijat Luokka:New York Islandersin varaamat pelaajat Luokka:Vuonna 1976 syntyneet Luokka:Elävät henkilöt
Amfidamas

Amfidamas (, ) oli usean eri mieshahmon nimi kreikkalaisessa mytologiassa: * Amfidamas, Lykurgoksen ja Kleofilen poika, jonka tytär Antimakhe nai kuningas EurystheuksenApollodoros: Bibliotheke ('Kirjasto') 3.9.2 (engl. käännös). * Amfidamas, Klysonymoksen isä, jonka pojan Patroklos surmasi noppapelistä alkaneen riidan takia.Apollodoros: Bibliotheke ('Kirjasto') 3.13.8 (engl. käännös). * Amfidamas, Busiriksen poika, jonka Herakles surmasi tämän isän rinnalla.Apollodoros: Bibliotheke ('Kirjasto') 2.5.11 (engl. käännös). * Amfidamas, Nausidamen isä, jonka tytär synnytti Heliokselle Augeiaan.Hyginus: Fabulae xiv (engl. käännös). * Amfidamas, Aleoksen ja Neairan poika, joka osallistui veljensä Kefeuksen kanssa argonauttien retkeen.Apollonios Rhodios: Argonautica 1.161–171 (engl. käännös). == Lähteet == Luokka:Argonautit Luokka:Kreikkalainen mytologia
Esteettinen kontemplaatio

Esteettinen kontemplaatio on meditaatiota eli mietiskelyä, jossa tietoisuus kohdistetaan johonkin esteettiseen kohteeseen. Kontemplaation ajatus juontaa juurensa Platonin ja Plotinoksen ajoilta, jolloin kauneus oli järjellä, ei aistein, ymmärrettävä asia. Estetiikan tutkija George Dickien mielestä lähes kaikki esteettiset teoriat tavalla tai toisella väittävät, että kontemplaatio liittyy esteettiseen elämykseen. Dickie arvelee joitakin sävyjä kontemplaatiosta olevan jäljellä vielä nykyisessäkin estetiikan tutkimuksessa, aiheuttaen juhlavan ja mahtipontisen suhtautumisen kauneuteen ja taiteeseen. Hän lisää, että esteettisten kokemusten kirjoa miettimällä huomaa helposti, että kokemus on monesti paljon muutakin kuin vain mietiskelyä. == Lähteet == * Luokka:Estetiikka
Aleksandra Fedoriva

Aleksandra Andrejevna Fedoriva (, s. 13. syyskuuta 1988 Moskova) on venäläinen pikajuoksija. Fedoriva karsiutui Marrakechin alle 18-vuotiaiden MM-kisoissa 2005 100 metrin aitajuoksun välierissä. Seuraavana vuonna hän sijoittui lajissa neljänneksi Pekingin nuorten MM-kisoissa ajalla 13,57 ja 2007 hän voitti nuorten EM-kultaa ajalla 13,12. Pekingin olympialaisissa 2008 hän karsiutui 200 metrin juoksussa välierissä ajalla 23,22. Pekingissä hän oli mukana Venäjän joukkueessa, joka alun perin voitti 4 × 100 metrin viestijuoksun, mutta joukkue menetti voittonsa vuonna 2016 kun joukkueessa juossut Julija Tšermošanskaja jäi kiinni dopingin käytöstä. Vuonna 2009 Fedoriva voitti Kaunasissa alle 23-vuotiaiden Euroopan-mestaruuden 200 metrillä. Seuraavana vuonna hän karsiutui 60 metrin aitajuoksun välierissä Dohan sisäratojen MM-kilpailuissa ja voitti pronssia 200 metrillä Barcelonan EM-kilpailuissa ajalla 22,44. Daegun MM-kilpailuissa 2011 hän karsiutui 100 metrin välierissä. Istanbulin sisäratojen MM-kilpailuissa 2012 hän voitti hopeaa 400 metrillä ajalla 51,76 ja pronssia 4 × 400 metrin viestissäIstanbul 2012 – Naisten 4×400 metrin viestin tulokset, IAAF . Lontoon olympialaisissa 2012 hän karsiutui 200 metrin välierissä. ==Henkilökohtaiset ennätykset== :Lähde: IAAF ===Ulkoradat=== * 100 metrin juoksu: 11,28 (2011) * 200 metrin juoksu: 22,19 (2012) * 100 metrin aitajuoksu: 12,90 (2008) ===Sisäradat=== * 60 metrin juoksu: 7,24 (2010) * 200 metrin juoksu: 23,48 (2009) * 400 metrin juoksu: 51,18 (2012) * 60 metrin aitajuoksu: 7,91 (2010) ==Lähteet== ==Aiheesta muualla== * Aleksandra Fedoriva RusAthletics - Russian Athletics Luokka:Venäläiset pikajuoksijat Luokka:Venäläiset pika-aitajuoksijat Luokka:Vuonna 1988 syntyneet Luokka:Elävät henkilöt
Markus Kahma

Jaakko Markus Kahma (s. 16. lokakuuta 1932 Alavieska) on suomalainen kymmenottelija. Hän edusti Alavieskan ViriäAlavieskan Viri ry – historiaa vuodesta 1946 www.alavieskanviri.com, Jyväskylän Kenttäurheilijoita, Jyväskylän Poliisiurheilijoita ja Viitasaaren Viestiä. Kahma sijoittui Tukholman EM-kilpailuissa 1958 neljänneksi kerättyään 7143 pistettä. Hän jäi pronssista runsaan sadan pisteen päähän. Athletics European Championships 1958 at Stockholm (swe) Men: Decathlon Sports123.com Rooman olympialaisissa 1960 hän oli seitsemäs pistemäärällä 7181. Belgradin EM-kilpailuissa 1962 hän otteli yhdeksänneksi tuloksella 7085 pistettä. Kahma voitti kymmenottelun Pohjoismaiden mestaruuden Göteborgissa 1957 ja 1963 sekä Porissa 1959. PM- hopeaa hän sai Oslossa 1961. Hän edusti Suomea aikuisten maaotteluissa vuosina 1956–1964. Hän voitti maaottelukilpailun Lontoossa 1958, Kurikassa 1959 ja Dresdenissä 1960 sekä Helsingissä 1959, 1961 ja 1963. Kahma voitti kymmenottelun Suomen mestaruuden 1957, 1958, 1959, 1960 ja 1964. SM-hopeaa hän sai 1956. Hän paransi kahdesti kymmenottelun Suomen ennätystä Suomen ennätyksen kehitys www.kymmenottelu.net. == Henkilökohtaiset ennätykset == Laji Tulos Paikka Vuosi 400 m 50,3h Porvoo 1961 400 m aj 57,2h 1962 Kuula 16,13 Alavieska 1965 Kiekko 51,76 Jyväskylä 1965 Moukari 55,35 Jyväskylä 1966 Kymmenottelu 7228 Helsinki 1961 == Lähteet == * === Viitteet === Luokka:Suomalaiset yleisurheilun moniottelijat Luokka:Vuonna 1932 syntyneet Luokka:Elävät henkilöt
Plasmodium falciparum

Plasmodium falciparum on itiöeläimiin kuuluva yksisoluinen loiseliö, joka aiheuttaa malariaa. Sen vektorina toimivat Anopheles-suvun hyttyset, joiden pistosta malarialoinen siirtyy ihmisen elimistöön. P. falciparum on patogeenisin neljästä ihmisiä infektoivasta Plasmodium-lajista (muut ovat P. vivax, P. ovale ja P. malariae). Se aiheuttaa noin 80 prosenttia maailman malariatapauksista ja 90 prosenttia malariakuolemista. P. falciparumia esiintyy maailmalaajuisesti trooppisilla ja subtrooppisilla alueilla, erityisesti Afrikassa. P. falciparum voi aiheuttaa vaikean malarian, koska se monistuu tehokkaasti ihmisen verenkierrossa ja voi siten aiheuttaa vakavaa veren hemoglobiinin laskua, eli anemiaa. Pienien verisuonien tukkeutumista voi myös esiintyä, ja mikäli tätä tapahtuu aivoissa, voivat seuraukset olla kuolettavia. P. falciparumin genomia ryhdyttiin selvittämään vuonna 1996 Malaria Genome Project -nimisessä projektissa, ja koko genomi oli sekvensoitu vuoteen 2002 mennessä. Genomi on noin 23 miljoonan emäsparin kokoinen ja jakaantuu 14 kromosomiin, jotka sisältävät hieman yli 5 300 geeniä. ==Elinkierto== Kun malarialoista kantava Anopheles-hyttynen imee ihmisestä verta, siirtyy ihmisen verenkiertoon loisen sporotsoiiteiksi kutsuttuja muotoja, jotka hakeutuvat maksaan ja aloittavat monistumisen maksasoluissa. Maksasolut rikkoontuvat ja päästävät monistuneet loiset (merotsoiitit) verenkiertoon, jossa ne tunkeutuvat punasolujen sisään monistumaan. Muutaman vuorokauden kuluttua merotsoiittien täyttämät punasolut hajoavat, mikä aiheuttaa malarialle tyypilliset kuume- ja horkkaoireet. Osasta merotsoiitteja kehittyy sukusoluja eli gametosyyttejä, jotka päätyvät uuden hyttysen suolistoon lisääntymään, kun hyttynen imee infektoituneesta ihmisestä verta. ==Lähteet== Luokka:Chromalveolata Luokka:Loistaudit
Rutanan provinssi

Rutana on yksi Burundin 17 provinssista, ja se sijaitsee maan kaakkoisosassa. Myös sen pääkaupungin nimi on Rutana. Asukastiheys on noin 177,62/km² ja provinssin pinta-ala on 1 959,45 km². Vuonna 2010 maakunnan väkiluku oli arviolta 348 044. Rutana rajoittuu idässä Tansaniaan, etelässä Makamban provinssiin, lännessä Bururin provinssiin, luoteessa Gitegan provinssiin ja koillisessa Ruyigin provinssiin. ==Kunnat== Rutanan provinssi jakautuu kuuteen kuntaan: * Bukemba * Giharo * Mabayi * Mpinga Kayove * Musongati * Rutana == Lähteet== Luokka:Burundin provinssit
Viron kansanäänestys uskonnollisesta opetuksesta 1923

Viron kansanäänestys uskonnollisesta opetuksesta julkisissa kansakouluissa pidettiin 17. helmikuuta 1923 ja se oli maan ensimmäinen kansanäänestys. Viron luterilaiseen kirkkoon kuului maan väestöstä vuonna 1922 78 prosenttia ja kirkko oli hitaasti virolaistunut saksalaisuuden vaikutuksesta. Vuonna 1917 pidetyssä kirkolliskokouksessa päätettiin asettaa tavoitteeksi vapaa kansankirkko, joka olisi riippumaton valtiovallasta sekä ulkomaisesta määräysvallasta. Vuonna 1919 kirkko päätti, että valtio ja kirkko pysyisivät erillään, mikä kirjattiin samana vuonna myös maan perustuslakiin. Vaikka Suomessakin oli luterilainen kansankirkko, oli tilanne Viroon verrattuna siis täysin erilainen. Näihin päätöksiin vaikutti se, että Virossa vasemmistolaisuus oli hallitseva suuntaus aina vuoteen 1920 asti, jolloin alkoi oikeistopuolueiden valta-aika. Viron bolševistista Neuvosto-Venäjää vastaan käyty vapaussota siirsi maata aika nopeastikin oikeammalle, johon ryhmään myös maan kristilliset kuuluivat. Kristillisiä arvoja korostaneen ja uskonnonopetusta vaatineen Kristillisen kansanpuolueen kannatus oli juuri suurimmilaan vuoden 1923 vaaleissa, jolloin se sai 8 paikkaa riigikoguun. Vuonna 1920 ja 1923 valitut riigikogut olivat vahvasti oikeistolaisia. Erityisesti asiaa käsitteli oikeistolainen Pätsin I hallitus, jossa myös kristillisillä oli edustuksensa. Kysymykseksi tässä hallituksessa nousi kuinka paljon kristillistä kulttuuria ja uskoa pitäisi korostaa kouluopetuksessa. Lopulta saatiin aikaiseksi kompromissiksi tehty lakiesitys, joka pantiin kansanäänestykseen. Virolaisten enemmistö äänesti "JAA" lakiesityksen puolesta. Lain hyväksymisen myötä kaikkien koulujen tuli tarjota oppilailleen uskonnonopetusta, jos heidän huoltajansa niin halusivat. Uskonnonopetus siis tuli kouluihin, mutta vapaaehtoisena. Tämä tulos tyydytti kristillisiä piirejä. Luokka:1923 Luokka:Viron kansanäänestykset
Julija Tšermošanskaja

Julija Igorevna Tšermošanskaja (, s. 6. tammikuuta 1986 Brjansk) on venäläinen pikajuoksija.http://web.archive.org/web/20080830084827/http://results.beijing2008.cn/WRM/ENG/BIO/Athlete/7/200597.shtml Pekingin olympialaisissa 2008 Tšermošanskaja karsiutui 200 metrin välierissä ajalla 22,57 ja oli mukana maansa joukkueessa, joka voitti 4 × 100 metrin viestijuoksun.4x100 Metres Relay women – The XXIX Olympic Games IAAF Tšermošanskajan suoritukset kuitenkin hylättiin vuonna 2016 kun hänen Pekingissä antamansa dopingnäyte tutkittiin uudelleen ja siinä oli merkkejä dopingin käytöstä. Hän sai tapauksesta kahden vuoden kilpailukiellon ajalle 1.7.2016–30.6.2018. Kaikki hänen tuloksensa aikaväliltä 20.8.2008–19.8.2010 hylättiin takautuvasti.IAAF Newsletter 183. 31.5.2017. IAAF Osakan MM-kisoissa 2007 Tšermošanskaja karsiutui 200 metrin juoksun toisissa alkuerissä ajalla 23,15. Barcelonan EM-kisoissa 2010 hän oli 200 metrin seitsemäs ajalla 22,67 ja juoksi neljänneksi sijoittuneessa Venäjän pikaviestijoukkueessa. ==Henkilökohtaiset ennätykset== :Lähde: IAAF ===Ulkoradat=== * 100 metrin juoksu: 11,30 (2012) * 200 metrin juoksu: 22,57 (2008) ===Sisäradat=== * 60 metrin juoksu: 7,39 (2007) * 200 metrin juoksu: 23,32 (2008) ==Lähteet== Luokka:Venäläiset pikajuoksijat Luokka:Dopingrikkomuksesta tuomitut venäläiset Luokka:Dopingrikkomuksesta tuomitut yleisurheilijat Luokka:Vuonna 1986 syntyneet Luokka:Elävät henkilöt
Kauneuskäsitys

Kauneuskäsitys voi viitata seuraaviin asioihin: * Estetiikka * Kauneus
UEFA-cupin kauden 2008–2009 pudotuspelit

UEFA Cupin kauden 2008–2009 pudotuspelit pelattiin 18. helmikuuta – 20. toukokuuta 2009. Pudotuspelien kaikki ottelut pelattiin kaksiosaisina, paitsi finaali, joka pelattiin yksiosaisena Fenerbahçe Şükrü Saracoğlulla, Istanbulissa. Pudotuspelien ensimmäiselle kierrokselle selvisivät lohkojen ensimmäiseksi, toiseksi ja kolmanneksi sijoittuneet sekä Mestarien liigan lohkovaiheessa kolmanneksi sijoittuneet, yhteensä 32 joukkuetta. Ensimmäisellä kierroksella samaan ottelupariin ei voi päästä kahta joukkuetta samasta maasta. Pudotuspeleissä joukkue, joka johtaa kahden ottelun jälkeen otteluiden yhteistuloksen perusteella etenee seuraavalle kierrokselle. Mikäli joukkueiden yhteistulos kahden ottelun jälkeen on tasan, eikä kumpikaan etene jatkoon vierasmaalisäännön turvin, pelataan 30 minuutin jatkoaika. Jos joukkueet ovat tehneet maaleja jatkoajalla, mutta yhteistulos on tasan, menee vierasjoukkue jatkoon vierasmaalisäännön perusteella. Muuten, jos maaleja ei ole tullut jatkoajallakaan ottelu etenee rangaistuspotkukilpailuun. == Ensimmäinen pudotuspelikierros == Ensimmäisen pudotuspelikierroksen arvonta suoritettiin 19. joulukuuta 2008. Arvonassa mukana oli 32 joukkuetta, UEFA Cupin jokaisen lohkon kolme parasta joukkuetta sekä Mestarien liigan lohkovaiheessa kolmanneksi sijoittuneet joukkueet. Arvonta suoritettiin siten, että UEFA Cupin lohkojen voittajat kohtaavat lohkojen kolmanneksi sijoittuneet joukkueet ja lohkojen toiseksi sijoittuneet joukkueet kohtaavat Mestarien liigan lohkojen kolmanneksi sijoittuneet joukkueet. |- | colspan="5" | Kaikissa ottelupareissa ensimmäisen osaottelun kotijoukkue on ilmoitettu ensin. |} Pelien alkamisajat on Suomenajassa GMT+2 === Ensimmäiset osaottelut === \---- \---- \---- \---- \---- \---- \---- \---- \---- \---- \---- \---- \---- \---- \---- === Toiset osaottelut === \---- \---- \---- \---- \---- \---- \---- \---- \---- \---- \---- \---- \---- \---- \---- == Neljännesvälierät == Puolivälierin otteluparien arvonta suoritettiin myös 19. joulukuuta 2008. |- | colspan="5" | Kaikissa ottelupareissa ensimmäisen osaottelun kotijoukkue on ilmoitettu ensin. |} Pelien alkamisajat on Suomenajassa GMT+2 === Ensimmäiset osaottelut === \---- \---- \---- \---- \---- \---- \---- === Toiset osaottelut === \---- \---- \---- \---- \---- \---- \---- == Puolivälierät == Puolivälierin otteluparien arvonta suoritettiin 20. maaliskuuta 2009. |- | colspan="5" | Kaikissa ottelupareissa ensimmäisen osaottelun kotijoukkue on ilmoitettu ensin. |} Pelien alkamisajat on Suomenajassa GMT+2 === Ensimmäiset osaottelut === \---- \---- \---- === Toiset osaottelut === \---- \---- \---- == Välierät == Välierin otteluparien arvonta suoritettiin myös 20. maaliskuuta 2009. |- | colspan="5" | Kaikissa ottelupareissa ensimmäisen osaottelun kotijoukkue on ilmoitettu ensin. |} Pelien alkamisajat on Suomenajassa GMT+2 === Ensimmäiset osaottelut === \---- === Toiset osaottelut === \---- == Finaali == Luokka:Jalkapallosarjojen kausi 2008–2009/2009
Fort Garry

thumb|250px|Ylempi Fort Garry nykyään Fort Garry, tunnetaan myös nimellä Ylempi Fort Garry, oli Hudson's Bay Companyn toimipiste ja turkiskaupan keskus Redjoen ja Assiniboinejoen yhtymäkohdassa, jossa sijaitsee nykyään Winnipegin kaupunki. Toimipiste oli alun perin North West Companyn omistama ja tunnettiin nimellä Fort Gibraltar, kunnes vuonna 1822 yhtiöiden sulautettua toimintansa sen nimi muutettiin Fort Garryksi. Nimensä Fort Garry sai Hudson's Bay Companyn kuvernöörin Nicholas Garryn mukaan. Fort Garry oli osa Red River Colonya, kunnes vuoden 1826 kevättulva tuhosi sen. Hudson's Bay Company rakennutti toimipisteen uudelleen vuonna 1835 ja nimesi sen Ylemmäksi Fort Garryksi (Upper Fort Garry) erottaen sen Alemmasta Fort Garrystä (Lower Fort Garry), joka oli perustettu vuonna 1831 35 kilometriä alavirtaan. Uutta toimipistettä käytettiin jossain määrin turkiskaupan toimipisteenä, mutta sen päätarkoitus 1800-luvun loppupuolella oli toimia hallinnollisena keskuksena Hudson's Bay Companyn toiminnoille alueella. Red River Colonyn hallitus ja lähinnä Hudson's Bay Companyn työntekijöistä koostuva Assiniboian valtuusto kokoontuivat myös Fort Garryssä. Vuonna 1869 Hudson's Bay Company luopui turkiskauppamonopolistaan. Fort Garry vallattiin vuosien 1869 ja 1870 vaihteessa tapahtuneessa Redjoen kapinassa. Kapinassa métis-kansa, johtajanaan Louis Riel, joka oli myöhemmin perustamassa nykyistä Manitoban provinssia, nousi Kanadan hallitusta vastaan. Kapinan jälkeen alueen västömäärä jatkoi kasvamistaan. Vuonna 1874 Winnipegin kaupunki perustettiin ja Fort Garry -nimi poistui käytöstä. Vuoden 1880 loppupuolella suurin osa rakennuksista purettiin pääkadun suoristamisen johdosta. Fort Garrystä on säilynyt tähän päivään asti ainoastaan pääportti. Myös nimi Fort Garry on edelleen käytössä yhdistysten, yritysten, paikkojen ja kadunnimissä. Esimerkiksi yksi Winnipegin kaupunginosista on nimetty Fort Garryksi, ja hotelli alkuperäisen sijainnin läheisyydessä on nimetty Fort Garry Hoteliksi (sen rakensi alkujaan Grand Trunk Pacific Railway). Hotellia reunustavat kadut on nimetty Fort- ja Garry- kaduiksi. Myös monet yritykset käyttävät nimeä, kuten Fort Garry Industries ja Fort Garry Brewing Company. Winnipegissä sijaitseva Kanadan armeijan reserviosasto on nimetty puolestaan The Fort Garry Horseksi. == Lähteet == * Garry, Nicholas. Diary of Nicholas Garry, Deputy-Governor of the Hudson's Bay Company from 1822-1835. A Detailed Narrative of His Travels in the Northwest Territories of British North America in 1821. 1900. Luokka:Winnipegin rakennukset ja rakennelmat Luokka:Manitoban historia Luokka:Kanadan linnoitukset
Rupert's Land Act of 1868

Rupert's Land Act oli vuonna 1868 vahvistettu Kanadan dominion lakimuutos, jolla mahdollistettiin Rupertinmaan osto Hudson's Bay Companyltä. Hallinnollinen siirto tapahtui vuonna 1869, ja 300 000 punnan kauppahinta maksettiin Hudson's Bay Companylle vuonna 1870. Sopimukseen sisältyi myös ehto, jonka mukaan Hudson's Bay Company säilytti siirrettävällä alueella 20 prosentin oikeudet viljeltävään maa-alaan. == Lähteet == == Aiheesta muualla == * Rupert's Land Act Online Luokka:Kanadan historia Luokka:Kanadan maantiede
Jean-Baptiste Lagimodière

Jean-Baptiste Lagimodière (25. joulukuuta 1778 Chambly, Quebec – 7. syyskuuta 1855) oli kanadanranskalainen turkismetsästäjä. Hän työskenteli Hudson's Bay Companylle Rupertinmaan alueella. Lagimodière tunnetaan métis-kansan johtajan Louis Rielin isoisänä ja ensimmäisen Länsi-Kanadaan muuttaneen naispuolisen eurooppalaissiirtolaisen Marie-Anne Gabouryn puolisona. Lagimodièret olivat perustamassa Red River Colonya, joka sijaitsi nykyisen Winnipegin kaupungin tienoilla. == Aiheesta muualla == *Elämäkerta Dictionary of Canadian Biography Onlinessa Luokka:Manitoban historia Luokka:Kanadalaiset henkilöt Luokka:Vuonna 1778 syntyneet Luokka:Vuonna 1855 kuolleet
Androstenedioni

Androstenedioni ( C19H26O2) on steroidihormoni. Hormonia syntyy ihmisellä kiveksissä, munasarjoissa ja lisämunuaisissa. Androstenedioni voi toimia sekä testosteronin että estradiolin ja estronin esiasteena . Eräät eläimet käyttävät hormonia sukupuolten väliseen kanssakäymiseen muun muassa kultakalakoiraat vapauttavat androsteronia houkutellakseen naaraita == Androstenedionin vaikutuksia == Luonnollisella androstenedionilla on vain vähän aineesta itsestään johtuvia vaikutuksia. Sen sijaan sen hormonijohdannaiset androgeenit ja estrogeenit ovat tärkeässä osassa sukukypsyyden kehittymisessä. Androstenedionin on väitetty lisäävän lihasmassaa. Tutkimusten mukaan aineella ei kuitenkaan ole huomattavaa vaikutusta. Androstenedionin käyttö on kielletty urheilussa. Androstenedionin käyttö voi aiheuttaa miehillä rintojen suurenemista, hiusten menetystä, aknea ja jopa maksavaurioita . == Lähteet == == Aiheesta muualla == *DrugBank: 4-Androstenedione *Human Metabolome Database: Androstenedione *Kyoto Encyclopedia of Genes and Genomes (KEGG): Androstenedione *Pherobase: Semiochemical - 4-androsten-3Kt17Kt Luokka:Hormonit
Mary Schapiro

Mary L. Schapiro (s. 1955) on yhdysvaltalainen entinen rahoitusalan virkamies. Schapiro on toiminut eri tehtävissä valvovana virkamiehenä kaikkien presidenttien hallinnossa Ronald Reaganista lähtien. Barack Obama valitsi hänet 18. joulukuuta 2008 Securities and Exchange Commissionin eli SECin johtoon.Helsingin Sanomat 19.12.3008 s. B7 Schapiron kausi loppui 14. joulukuuta 2012, minkä jälkeen hän on työskennellyt yksityisellä sektorilla. ==Koulutus== Schapiro on valmistunut Franklin and Marshall College vuonna 1977. Vuonna 1980 suoritti Juris Doctor (J.D.) -tutkinnon George Washingtonin yliopistossa. ==Lähteet== ==Aiheesta muualla== *Mary Shapiro Finran sivustolla *Mary L. Shapiro Forbesin sivustolla *Mary L. Schapiro elämäkertatietoja Luokka:Yhdysvaltalaiset virkamiehet Luokka:Vuonna 1955 syntyneet Luokka:Elävät henkilöt
Dark Was the Night, Cold Was the Ground

Dark Was the Night, Cold Was the Ground on Blind Willie Johnsonin Columbia Recordsille 3. joulukuuta 1927 levyttämä kappale. Kappaleessa ei ole sanoja, vaan se koostuu Blind Willie Johnsonin intensiivisestä slidekitaroinnista ja hyräilystä. Kappale on mukana vuonna 1977 avaruuteen lähetetyllä Voyager 1 -luotaimen kultaisella levyllä edustamassa ihmiskunnan musiikkia. Ry Cooder versioi "Dark Was the Night, Cold Was the Groundin" Wim Wendersin vuoden 1984 elokuvalle Paris, Texas ja kutsui sitä "amerikkalaisen musiikin kaikkien aikojen sielukkaimmaksi ja erinomaisimmaksi kappaleeksi". Kappale on saanut nimensä Thomas Haweisin (1734-1820) sanoittaman ja säveltämän virren mukaan. == Lähteet == Luokka:Vuoden 1927 kappaleet
Tuula Teeri

Tuula T. Teeri (s. 20. kesäkuuta 1957 Espoo) on suomalainen puun bioteknologiaan erikoistunut molekyyligenetiikan tohtori ja hän on Ruotsin kuninkaallisen insinööritieteiden akatemian (Kungliga Ingenörsvetenskapsakademien, IVA:n) toimitusjohtaja.Tuula Teeri siirtyy Ruotsin kuninkaallisen insinööritieteiden akatemian toimitusjohtajaksiViitattu 29.3.2024 Teeri aloitti IVAn toimitusjohtajana marraskuussa 2017. Ennen tätä Teeri toimi Aalto-yliopiston ensimmäisenä rehtorina. Hänen viisivuotiskautensa alkoi huhtikuussa 2009 ja toinen viisivuotiskausi huhtikuussa 2014. Aalto- yliopiston rehtorina häntä seurasi Ilkka Niemelä. Ennen tätä Teeri toimi vararehtorina Tukholman Kuninkaallisessa teknillisessä korkeakoulussa vuosina 2008–2009. Vuodesta 1998 hän oli ollut korkeakoulun professori ja vuosina 2005–2007 bioteknologian laitoksen varadekaani. Aikaisemmin Teeri on työskennellyt myös Valtion teknillisessä tutkimuslaitoksessa (VTT) vuosina 1985–1992 ja 1994–1997 sekä yksityisellä sektorilla Kaliforniassa (Genentech, 1993). Väitöskirjatyönsä The cellulolytic enzyme system of Trichoderma reesei (1987) Teeri teki VTT:llä. Teeriltä on ilmestynyt 181 alkuperäisjulkaisua (1983–2008). Vuonna 2015 Tuula Teeri sai syytteen luottamusmiehen oikeuksien loukkaamisesta. Syyttäjän mukaan Teeri on syyllistynyt työntekijöiden edustajan oikeuksien loukkaamiseen. Työtuomioistuin tuomitsi jo aiemmin Aalto- yliopiston maksamaan irtisanotulle luottamusmiehelle 100 000 euron korvaukset. Työtuomioistuimen mukaan luottamusmies irtisanottiin perusteettomiin väitteisiin vedoten. == Lähteet == ==Aiheesta muualla== * Reflections : Mietteitä . Tuula Teerin blogi. Luokka:Suomalaiset professorit Luokka:Suomen yliopistojen rehtorit ja kanslerit Luokka:Vuonna 1957 syntyneet Luokka:Elävät henkilöt Luokka:VTT
Holland (albumi)

__NOTOC__ Holland on The Beach Boysin albumi vuodelta 1973. Yhtye päätti kesällä 1972 äänittää albumin Alankomaissa manageri Jack Rieleyn kehotuksesta. Albumin kansikuvassa on ylösalaisin käännetty kuva Kromme Waalista, kanavasta, joka sijaitsee Amsterdamin pohjoisosassa. Holland on julkaistu yhdellä CD:llä albumin Carl and the Passions - "So Tough" kanssa. == Kappaleet == #Sail On, Sailor (Brian Wilson/Tandyn Almer/Ray Kennedy/Jack Rieley/Van Dyke Parks) – 3:19 #* Blondie Chaplin päälaulajana #Steamboat (Dennis Wilson/Jack Rieley) – 4:33 #* Carl Wilson päälaulajana #California Saga: Big Sur (Mike Love) – 2:56 #* Mike Love päälaulajana #California Saga: The Beaks of Eagles (Robinson Jeffers/Al Jardine/Lynda Jardine) – 3:49 #* Mike Love kertojana (ensimmäinen ja kolmas säkeistö), Al Jardine päälaulajana ja kertojana (toinen säkeistö) #California Saga: California (Al Jardine) – 3:21 #* Mike Love päälaulajana #The Trader (Carl Wilson/Jack Rieley) – 5:04 #* Carl Wilson päälaulajana #Leaving This Town (Ricky Fataar/Blondie Chaplin/Carl Wilson/Mike Love) – 5:49 #* Blondie Chaplin päälaulajana #Only with You (Dennis Wilson/Mike Love) – 2:59 #* Carl Wilson päälaulajana #Funky Pretty (Brian Wilson/Mike Love/Jack Rieley) – 4:09 #* Carl Wilson, Al Jardine, Blondie Chaplin ja Mike Love päälaulajina ;Mount Vernon and Fairway (A Fairy Tale) #Mt. Vernon And Fairway (Theme) (Brian Wilson) – 1:34 #* Jack Rieley kertojana #"I'm the Pied Piper (Instrumentaali)" (Brian Wilson/Carl Wilson) – 2:20 #* Jack Rieley kertojana #Better Get Back in Bed (Brian Wilson) – 1:39 #* Jack Rieley kertojana, Carl Wilson päälaulajana #Magic Transistor Radio (Brian Wilson) – 1:43 #* Jack Rieley kertojana, Brian Wilson päälaulajana #"I'm the Pied Piper" (Brian Wilson/Carl Wilson) – 2:09 #* Jack Rieley kertojana, Brian Wilson laulusolistina ja Pied Piperin äänenä'' #Radio King Dom (Brian Wilson/Jack Rieley) – 2:38 #* Jack Rieley kertojana == Arvostelut == * AllMusic: AllMusic review == Lähteet == Luokka:The Beach Boysin albumit Luokka:Vuoden 1973 albumit
Salibandyn Euroopan cup 2006–2007

Euroopan cup 2006–2007 oli järjestyksessään 14. salibandyn seurajoukkueiden Euroopan-mestaruusturnaus. Ne pelattiin 3.–7. tammikuuta 2007 Varbergissa Ruotsissa. Miesten seurajoukkueiden mestaruuden voitti ruotsalainen AIK ja naisten mestaruuden sveitsiläinen UHC Dietlikon. == Naiset == === Lohko A === === Lohko B === == Aiheesta muualla == * Kisojen virallinen sivusto * Kisat kansainvälisen salibandyliiton sivuilla 2007 Luokka:Vuoden 2007 salibandy
No More Lies

No More Lies – Dance of Death Souvenir EP on brittiläisen heavy metal -yhtyeen Iron Maidenin studio-EP. Se julkaistiin 29. maaliskuuta 2004. EP julkaistiin "kiitokseksi" yhtyeen faneille. EP sisältää 12-sivuisen vihkosen ja Iron Maiden rannekkeen. Albumi sisältää "No More Lies" -kappaleen studioversion (alun perin albumilla Dance of Death). EP sisältää kaksi versiota Dance of Deathin kappaleista: orkesteriversion "Paschendalesta" ja sähköisen version "Journeymanista". EP sisältää piilotetun bonuskappaleen, joka on "Age of Innocence". Kappaleessa laulaa rumpali Nicko McBrain. ==Kappaleet== # # # # ==Listasijoitukset== Lista (2004) Sijoitus Suomi 3 Ranska 70 Italia 10 Sveitsi 93 ==Kokoonpano== *Bruce Dickinson – laulu *Dave Murray – kitara *Janick Gers – kitara *Adrian Smith – kitara, taustalaulu *Steve Harris – bassokitara, taustalaulu *Nicko McBrain – rummut, laulu ==Lähteet== Luokka:Iron Maidenin EP:t Luokka:Vuoden 2004 EP:t
Team Roces

Team Roces on helsinkiläinen urheiluseura, joka voitti rullakiekon ensimmäisen Suomen mestaruuden vuonna 1996.http://imanager.ip- finland.com/hockeysport/Rullakiekko/historia.php Joukkueessa pelasivat mm. Petri Aaltonen, Simo Saarinen ja Pekka Tuomisto. ==Lähteet== Luokka:Helsinkiläiset urheiluseurat
Teriyaki Boyz

Teriyaki Boyz on japanilainen j-hip hop (Japanese hip hop) -yhtye. He ovat tehneet yhteistyötä muun muassa Busta Rhymesin, Pharrellin ja Kanye Westin kanssa. == Historia == Lokakuussa 2006 Teriyaki Boyz julkaisi ensimmäisen ”HeartBreaker” -singlensä. Single sisälsi samplen ranskalaisen houseduon Daft Punkin ”Human After All” -kappaleesta. Esikoissingleä seurasi esikoisalbumi Beef or Chicken. Teriyaki Boyzin toinen single ”I Still Love H.E.R.”, jolla räppäsi mukana räppäri/tuottaja Kanye West julkaistiin tammikuussa 2007. Yhtyeen kolmas single ”Zock On!” julkaistiin maaliskuussa 2008. Singlellä vierailivat Pharrell ja Busta Rhymes. Tammikuussa 2009 julkaistiin Teriyaki Boyzin neljäs single ”Work That!”. Samana kuuna yhtyeen toinen studioalbumi Serious Japanese julkaistiin. Teriyaki Boyz on tehnyt ”Tokyo Drift (Fast and the Furious)” sekä ”L A R G E [Chō L A R G E]” -nimiset kappaleet elokuvan Hurjapäät: Tokio Drift soundtrackiin. Yhtyeen jäsenen Ilmarin, oikealta nimeltään Keisuke Ogihara, äiti on suomalainen. == Diskografia == === Albumit === * Beef or Chicken (2006) * Serious Japanese (2009) === Singlet === * ”HeartBreaker” (13. lokakuuta 2006) * ”I Still Love H.E.R.” (feat. Kanye West 24\. tammikuuta 2007) * ”Zock On!” (feat. Pharrell & Busta Rhymes 19\. maaliskuuta 2008) * ”Work That!” (feat. Pharrell & Chris Brown tulossa 24. tammikuuta 2009) * ”Teriyaking” (feat. Kanye West) (2009) ===DVD:t=== * 2006: The Official Delivery Iccho * 2008: WORLD TOUR 2007 Luokka:Japanilaiset hip hop -yhtyeet
Borodin-kvartetti

Borodin-kvartetti on jousikvartetti, joka perustettiin 1945 Neuvostoliitossa. Se on maailman pisimpään toiminnassa olleita kvartetteja. Alkujaan sen nimi oli Moskovan Filharmoninen kvartetti, johon liitettiin jo aiemmin perustettu opiskelijoiden jousikvartetti. Vuonna 1955 kvartetti nimettiin Alexander Borodinin mukaan. Borodin kuuluu venäläisen kamarimusiikin perustajiin. Borodin-kvartetti on maan vanhin kamariyhtye. Kvartetin suhteet säveltäjä Dmitri Šostakovitšiin olivat läheiset, ja Šostakovitš antoi neuvoja kaikkien kvartettojensa soittamisessa. Yhtye esiintyi usein myös pianisti Svjatoslav Richterin kanssa. Yhtye on levyttänyt useiden säveltäjien teoksia venäläiselle Melodija-levymerkille, Teldecille, Virgin Recordsille ja Chandos Recordsille. Sen levytys Onyx Classicsille vuonna 2005 valittiin parhaaksi kamarimusiikkilevytykseksi.Van Walsum, pdf Vuonna 1994 Teldecin julkaisema Tšaikovski-levytys sai Gramophone-palkinnon. Kvartetto on levyttänyt kaikki Šostakovitšin jousikvartetot ja kaikki Beethovenin kvartetot. Yhtyeen ohjelmistoon kuuluu Šostakovitšin oppilaan Mieczysław Weinbergin teoksia ja Nikolai Mjaskovskin kvartetto no 13 a-molli. Kvartetti on viime vuosina soittanut yksinomaan Beethovenille ja Šostakovitšille omistettua ohjelmistoa. Kvartetti on saanut kahdesti Venäjän valtionpalkinnon. Se on kiertänyt laajasti maailmalla ja vieraillut usein Suomessa.Vesa Sirén, Borodin- kvartertin sellisti väistyy, oppilaat jatkavat, Helsingin Sanomat 19.12.2008, s. C11 Russia.ic.com ==Lähteet== ==Aiheesta muualla== *Borodin-kvartetin sivusto *Borodin-kvartetti The Voice of Russia -sivustolla Luokka:Neuvostoliittolaiset yhtyeet Luokka:Venäläiset yhtyeet Luokka:Jousikvartetit